La pòlvora, gran protagonista de la celebració en honor al Crist de la Bona Mort d'Alaquàs
10/09/2003 11:41:00

# La pòlvora, gran protagonista de la celebració en honor al Crist de la Bona Mort d'Alaquàs

*   10/09/2003 11:41:00
*   [Imprimir](#)
*   Compartir
*    https://www.alaquas.org/documento.asp?id\_do=8776

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8776%2F0&title=Ajuntament%20d%27Alaqu%C3%A0s.%20Premsa.La%20p%C3%B2lvora%2C%20gran%20protagonista%20de%20la%20celebraci%C3%B3%20en%20honor%20al%20Crist%20de%20la%20Bona%20Mort%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8776/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8776/8776_Form_4.jpg)](https://www.alaquas.org/ficheros/documentos/2003/2/8776/8776_Form_10.jpg "<a href='https://www.alaquas.org/ficheros/documentos/2003/2/8776/8776_Form_10.jpg' target=_blank><i class='fa fa-external-link' aria-hidden='true'></i>.La pòlvora, gran protagonista de la celebració en honor al Crist de la Bona Mort d'Alaquàs</a>")

El cant de la carxofa interpretat per la xiqueta Paula Montalt, tanca les celebracions del dia gran de les Festes Majors de la ciutat

La pòlvora ha segut enguany una de les grans protagonistes de la celebració en honor al Crist de la Bona Mort d'Alaquàs celebrada el passat dimarts 9 de setembre. La festivitat va començar, com mana la tradició, amb la _cordà_ celebrada a la nit del 8 de setembre, després de la processó de la Mare de Déu de l'Olivar. Es tracta d'una _cordà_ que ha obert història a Alaquàs, tant pel material pirotècnic consumit com per celebrar-se per partida doble.

La primera _cordà_ començava a l'1 de la matinada al carrer Major. Era una _cordà_ pròpiament tradicional en què els coets es tiraven un a un i que es va perllongar per un espai de trenta minuts aproximadament. Dos hores més tard començava la segona _mascletà_ que va ser introduïda pel tema musical "Bohemian Rapsody" de Queen. Quan la veu de Freddie Mercury va deixar de sonar, va començar l'espectacle de foc i sò que va durar aproximadament 30 minuts i en què es van disparar 60.000 cohets.

A l'endemà, la jornada festiva va començar amb la _Baixà_ del Crist des de la parròquia de l'Olivar fins l'Assumpció on va tindre lloc la Missa Major i a les 14:30 hores es va disparar una de les _mascletaes_ més sonades des de fa anys a la ciutat. La _mascletà_ va durar més de 9 minuts i com és tradicional en la trajectòria professional del pirotècnic d'Alaquàs José Català, l'espectacle va combinar pirotècnia, soroll i ornamentació a base de confetis de colors.

La festivitat del Crist de la Bona Mort d'Alaquàs va finalitzar a la nit del dimarts 9 de setembre amb la processó que va eixir de la parròquia de l'Assumpció a les 21 hores, després de la tradiconal _Entrà_ de la Murta. La processó va estar protagonitzada pels clavaris del Crist i a ella es van afegir centenars d'alaquaseres i alaquasers.

La processó va finalitzar amb el tradicional Cant de la Carxofa, celebrat a la porta del Castell-Palau d'Alaquàs, i que enguany ha estat interpretat per la xiqueta Paula Montalt Cañada. La celebració del Crist de la Bona Mort va finalitzar amb un castell de focs d'artifici i l'entrada del Crist a la parròquia de l'Assumpció.